open-index/open-wikipedia-markdown huggingface dataset:
Ռոքսանա Վենգել

**Ռոքսանա Էմիլիա Վենգել** (, ), լեհ պատանի երգչուհի, «Anyone I Want to Be» երգով հաղթել է «Մանկական Եվրատեսիլ 2018»-ը։

2018 թվականին հաղթել է «Մանուկների ձայնը» նախագծի լեհական տարբերակի առաջին եթերաշրջանը և աշնանը հնարավորություն ստացել ներկայացնելու Լեհաստանը Մինսկում կայանալիք «Մանկական Եվրատեսիլում», որտեղ նաև հաղթել է։

## Երաժշտական գործունեություն

### «Մանուկների ձայնը»
2017 թվականին (12 տարեկանում) հաջողությամբ անցել է «Մանուկների ձայնը» հեռուստատեսային մրցույթի լեհական տարբերակի առաջին եթերաշրջանի լսումները, որի հեռարձակումն սկսվել է 2018 թվականի հունվարի 1-ին։

Կույր լսումների փուլում նա կատարել է ամերիկացի երգչուհի Բիյոնսեի «Halo» երգը, որի ժամանակ բոլոր երեք մարզիչները պտտվել են։ Նա, որպես իր մարզիչ, ընտրել է Էդիտա Գուրնյակին, որը 1994 թվականին «Եվրատեսիլում» «To nie ja» երգով ներկայացրել է Լեհաստանը)։

2018 թվականի փետրվարի 24-ին` եզրափակչի ժամանակ, կատարել է բացարձակապես նոր երգ` «Жий» (խոսքերի և երաժշտության հեղինակ` Յուլիուշա Կամիլյա), ինչպես նաև Էդիտա Գուրնյակի «To nie ja» և Փրինսի «Purple Rain» երգերի քավեր տարբերակները։ Հաղթանակի համար ստացել է 40 հազար զլոտի (դրամական միավոր Լեհաստանում)։

«Жий» երգը դարձել է նրա առաջնելութային սինգլը։ Երկրորդ սինգլը` «Обецуе», թողարկվել է օգոստոսին։

### «Մանկական Եվրատեսիլ 2018»
2018 թվականի սեպտեմբերի 21-ին հայտարարվել է, որ Ռոքսանան «Anyone I Want to Be» երգով նոյեմբերի 25-ին Մինսկում կայանալիք «Մանկական Եվրատեսիլում» պետք է ներկայացնի Լեհաստանը։ Եվրատեսիլում նա հավաքել է 215 միավոր և հաղթել` 12 միավորով գերազանցելով Ֆրանսիայի ներկայացուցիչ Անժելինային։

## Սկավառակագրություն
### Ալբոմներ

### Սինգլներ

## Մրցանակներ և անվանակարգեր

## Ծանոթագրություններ

## Արտաքին հղումներ
* «Մանկական Եվրատեսիլի» կայքում Ռոքսանա Վենգելի պրոֆիլ

Կատեգորիա:21-րդ դարի երգչուհիներ
Կատեգորիա:Լեհ երաժիշտներ
Կատեգորիա:Լեհ երգչուհիներ
Կատեգորիա:Մանկական Եվրատեսիլ երգի մրցույթի հաղթողներ
Կատեգորիա:Մանկական Եվրատեսիլի մասնակիցներ
Կարին Էնստրյոմ

**Կարին Էնստրյոմ** (, , ծննդյամբ՝ Կարին Մարթա Էլիզաբեթ Լանդերհոլմ, ), շվեդ  քաղաքական գործիչ, Շվեդիայի պաշտպանության նախարար (2012-2014)։

## Կենսագրություն
### Ընտանիք
Հայրը Շվեդիայի բանակի գեներալ Շտեֆեն Լանդերհոլմն էր, մայրը՝ Օլենա Թինգդալը, ավագ եղբայրը՝ Հենրիկը, Լատվիայում Շվեդիայի դեսպանն է (1 սեպտեմբերի, 2013), քույրը՝ Լուիզան, ամուսնացած է շվեդ քաղաքական գործիչ Պեր Բիլի հետ։ Կարինն ամուսնացած է Անդերս Էնստրյոմի հետ, որը  ծովափնյա  պահպանության փոխգնդապետ է, նրանք ունեն երեք երեխա։

### Ծառայություն բանակում
Կարինը 1987 թվականին ավարտել է  Թագավորական ռազմական քոլեջի սպայական դասընթացները, իսկ 1993 թվականին ավարտել է բարձրագույն դասընթացները։ Մինչև 1998 թվական ծառայել է Շվեդիայի Վաքսհոլմ քաղաքի ափամերձ գվարդիայում։

### Կարիերա
1991-1992 թվականներին Կարին Էնստրյոմը եղել է «Չափավոր կոալիցիա» կուսակցության երիտասարդական թևի գլխավոր քարտուղարը, 1993-1994 թվականներին աշխատել է արդյունաբերության նախարարությունում՝ որպես փորձագետ։ Զբաղեցրել է նաև Վաքսհոլմի քաղաքային խորհրդի խորհրդականի պաշտոնը՝ շարունակելով ծառայել բանակում։ 1998 թվականին թողել է այդ պաշտոնը (2002 թվականին և 2010 թվականին վերադարձավ քաղաքային խորհրդի ղեկավարի պաշտոնին), զորացրվեցել է բանակից  և շուտով ընտրվել Շվեդիայի Ռիքսդագի պատգամավոր։ 1998-2000 թվականներին եղել է Ռիքսդագի պատգամավոր, 2002-2010 թվականներին աշխատել է Շվեդիայի պաշտպանության կոմիտեում (2008 թվականից՝ նախագահ)։ 2010 թվականի ընտրություններից հետո աշխատել է Արտաքին գործերի նախարարությունում, ինչպես նաև ղեկավարել է խորհրդարանական պատվիրակությունը ՆԱՏՕ-ի Խորհրդարանական վեհաժողովում։ 2012 թվականի ապրիլի 19-ին Շվեդիայի Պաշտպանության նախարար Ստան Տոլգֆորսի աշխատանքից ազատվելուց հետո ղեկավարել է նախարարությունը և ընդգրկվել  Ֆրեդրիկ Ռեյնֆելդտի ղեկավարած նախարարների կաբինետում։

## Հետաքրքիր փաստեր
*Yesterday Live* ռուսական հեռուստատեսային շոուն 2013 թվականի փետրվարի 24-ին թողարկեց սքեչ  ABBA խմբի «*Mamma Mia*» երգի համար, որը ծաղրում էր շվեդական բանակի մարտունակությունը։ Թողարկումը պատրաստվել էր Շվեդիայի բանակի գլխավոր հրամանատար Սվերկեր Յորանսսոնի հայտարարության կապակցությամբ, որը պնդում էր, որ Շվեդիան զինված հարձակման դեպքում, առանց  ՆԱՏՕ-ի աջակցության չի կարող դիմանալ մեկ շաբաթից ավելի։ Տեսահոլովակում Էնստրյոմը հիշատակվում է հետևյալ խոսքերով .«Մեր ներուժը փխրուն  է // Եվ պաշտպանության նախարարը շրջազգեստով կին է», չնայած Ռուսաստանի հեռուստատեսությանը ուղղված սեքսիզմի քարոզչության  մեղադրանքներին, Էնստրյոմն ինքը տեսանյութը համարեց անվնաս և «խոսքի նման ազատությունը անվանեց հիանալի, հատկապես Ռուսաստանի համար»։

## Ծանոթագրություններ

## Արտաքին հղումներ
* Կենսագրականը շվեդական Ռիքսդագի կայքում 

Կատեգորիա:Շվեդիայի պաշտպանության նախարարներ
Կատեգորիա:Շվեդիայի քաղաքական գործիչներ
Կատեգորիա:Պաշտպանության կին նախարարներ
Կատեգորիա:Ռիքսդագի պատգամավորներ
Ուղիղ եթերում

**«Ուղիղ եթերում»** (On the Air), ամերիկյան հեռուստատեսային կատակերգական սերիալ, ստեղծված Դեվիդ Լինչի և Մարկ Ֆրոստի կողմից։ Սերիալը ABC հեռուստաալիքով ցուցադրվել է 1992 թվականի հունիսի 20-ից հուլիսի 4-ը։ Սերիալը պատմում է 1950-ական թվականների գեղարվեստական հեռուստատեսության՝ Zoblotnick Broadcasting Company (ZBC)-ի անձնակազմի մասին, որը թողարկում է ուղիղ հեռարձակում «Lester Guy Show» անունով, հաճախ աղետալի հետևանքներով։ Սերիալն արտադրել է Lynch / Frost Productions-ը և թողարկվել է ընկերության մեկ այլ  ծրագրից՝ «Թվին Փիքս»-ից հետո։ ԱՄՆ-ում ցուցադրվել է յոթ էպիզոդից միայն երեքը։ Առաջին և միակ եթերաշրջանը ամբողջությամբ հեռարձակվում էր Մեծ Բրիտանիայում և այլ եվրոպական երկրներում։

## Սյուժե
1957 թվական։ Ուշադրության կենտրոնում մտացածին Zoblotnick Broadcasting Company (ZBC)  հեռուստաընկերության ծիծաղելի և գռեհիկ թիմն է։ Սյուժեն հիմնված է ZBC հեռուստաընկերության հեռուստատեսության ուղիղ եթեր թողարկելու  փորձերի վրա «The Lester Guy Show» զվարճալի ծրագրի ժամանակ, որը ամեն անգամ ավարտվում էր զվարճալի արդյունքով։

## Դերերում
* Միգել Ֆերրեր
* Իան Բյուկենեն
* Մարլա Ռուբինոֆ
* Նենսի Ֆերգյուսոն
* Գարրի Գրոսման
* Մել Ջոնսոն կրտսեր

## Քննադատություն
AV Club զվարճալի կայքը իր տեսակետն է հայտնել սերիալի վերաբերյալ. «Ուղիղ եթերում» կատակերգությունը լիքն է գրավիչ կերպարներով և անմոռանալի տարօրինակ գծերով»։

## Ծանոթագրություններ

## Արտաքին հղումներ
* 

Կատեգորիա:1992 ֆիլմեր
Կատեգորիա:Ամերիկյան սիթքոմներ
Կատեգորիա:Անգլերեն հեռուստասերիալներ
Կատեգորիա:Դեյվիդ Լինչի ֆիլմեր
Կատեգորիա:Հեռուստասերիալներ այբբենական կարգով
Հրուշակ

աջից|180px
**Հրուշակ**  փոքր չափսի և քաղցր յուղահունց խմորից պատրաստված հրուշակեղեն՝ հիմնականում կրեմային միջուկով։

## Սահմանում
thumb|Բիսկվիտային հրուշակ
Հրուշակ՝ հատիկավոր հրուշակեղեն, որն ունի գեղարվեստական ձևավորված արտաքին մակերես։ Դրանց ծավալը տատանվում է 17-ից 110 գրամ։
Գրականության մեջ հաճախ հրուշակը չեն առանձնացնում՝ որպես հրուշակեղենի առանձին տեսակ։ Մասնավորապես, Վիլյան Պոխլյոբկինը, որը խոհանոցային հայտնի հրատարակությունների հեղինակ է, նշում է, որ հրուշակը դա այն հրուշակեղենի ռուսական անվանումն է,  որն իրենից ներկայացնում է կամ ոչ մեծ չափեր ունեցող  ուղղանկյունաձև կտրտված տորթ, կամ հատուկ պատրաստված թխվածք՝ կրեմային միջուկով։ Նա գրում է նաև, որ հրուշակները չեն միավորվում որևէ ընդհանուր խոհարարական  սկզբունքով, այդ անվանումը խիստ պայմանական է և տրվում է այն հրուշակեղեններին, որոնք ունեն որոշակի չափսեր (10x5 սմ), կարող են պատրաստվել ցանկացած տեսակի խմորից և  կրեմից, մրգահատապտղային կամ շոկոլադային միջուկից։

Հրուշակների տոնական արտաքին տեսքն ու հոյակապ համը այս քաղցրեղենի կարևոր չափանիշներն են։

## Տեսակներ
Հրուշակները բաժանվում են առանձին խմբերի՝ պայմանավորված խմորի տեսակով․
* բիսկվիտային
* փխրուն
* շերտավոր
* եփովի
* թեթև
* ընկույզի
* Փշրվող
* Հարովի
* Նուշի

## Տես նաև
*Քափքեյք
*Կարտոֆիլ (տորթ)

## Գրականություն
* 
* Учебник «Технология приготовления мучных кондитерских изделий» Н. Г. Бутейкис и А. А. Жуковой.

Կատեգորիա:Աղանդեր
Կատեգորիա:Եվրոպական խոհանոց
Կատեգորիա:Համաշխարհային խոհանոց
Կատեգորիա:Հրուշակեղեն
Կատեգորիա:Տորթեր
Bewitched Bunny

**«Bewitched Bunny»** (հայ.՝ Կախարդված նապաստակը), 1954 թվականի ամերիկյան մուլտֆիլմ։ Մուլտֆիլմում առաջին անգամ էկրանին հայտնվել է Հազել վհուկը (*Witch Hazel*)։ Գրիմ եղբայրների «Հենզելն ու Գրետելը» հեքիաթի ծաղրանմանակումն է։

## Սյուժե
Բագզ Բաննին զբոսնում է անտառում և կարդում Գրիմ եղբայրների «Հենզելն ու Գրետելը» հեքիաթը։ Հանկարծ նա տեսնում է հեքիաթի երեխաներին, որոնց իր մոտ է հրավիրում կախարդ Հազելը (Witch Hazel)։ Նապաստակը որոշում է փրկել նրանց, երեխաները բարհաջող կերպով փախչում են, բայց դրանից հետո կախարդը որոշում է իր համար ճաշ պատրաստել նապաստակից։ Նա օգտագործում է կախարդական խոտաբույսեր ու հնարքներ, բայց Բագզը կենդանի է մնում և հաղթում վհուկին, որն արդյունքում վերածվում է նապաստակ-աղջկա։

## Դերերը հնչյունավորել են
* Մել Բլանք — Բագզ Բաննի, Հենզել, Գեղեցիկ արքայազն
* Բի Բենադերետ — Գրետել, կախարդ Հազել *(Witch Hazel)*, Նապաստակ-աղջիկ (տիտրերում նշված չէ)

## Հետաքրքիր փաստեր
* Մուլտֆիլմը հասանելի է DVD-ով՝ Looney Tunes Golden Collection: Volume 5 և Looney Tunes: Spotlight Collection։
* Մուլտֆիլմի վերջում Բագզ Բաննին արտասանում է *Ah sure, I know! But aren’t they all witches inside?* (Նրանք (կանայք) բոլորը ներքուստ վհուկներ են, այդպես չէ՞), որը ճանաչվել է որպես կանանց համար վիրավորական և Կանադայում հանվել եթերից։

## Ծանոթագրություններ

## Արտաքին հղումներ
*  
* Մուլտֆիլմի սցենարը *bugsbunnypage.tripod.com* կայքում

Կատեգորիա:1950-ականների անգլերեն ֆիլմեր
Կատեգորիա:1954 մուլտֆիլմեր
Կատեգորիա:Warner Bros. մուլտֆիլմեր
Կատեգորիա:Ամերիկյան մուլտֆիլմեր
Կատեգորիա:Անգլերեն մուլտֆիլմեր
Կատեգորիա:Գրիմ եղբայների ստեղծագործությունների էկրանավորումներ
Կատեգորիա:Մուլտֆիլմեր կենդանիների մասին
Կատեգորիա:Ֆիլմեր վհուկների մասին
Արմենուհի Տիգրանյան

**Արմենուհի  Տիգրանյան-Ահարոնյան** (գրական ծածկանունը՝ **Մենուհի**, ), բանաստեղծուհի, գրաքննադատ, հրապարակախոս։

Վարդգես Ահարոնյանի կինը, Արմեն Տիգրանյանի քույրը։

## Կենսագրություն
Արմենուհի Տիգրանի Տիգրանյանը ծնվել է 1888 թվականին, սովորել է  Ալեքսանդրապոլում՝ աղջիկների ռուսական դպրոցում, այնուհետև ուսումը շարունակել Թիֆլիսի օրիորդաց գիմնազիայում։

Վաղ տարիքից գրել է բանաստեղծություններ։ 1905 թվականից  նրա բանաստեղծությունները հրապարակվել են տարբեր պարբերականներում։ Առաջին համաշխարհային պատերազմի տարիներին եղել է  Հայ օրիորդաց միության նախագահը։ 1914 թվականին Թիֆլիսում  Մենուհի գրական կեղծանվամբ  լույս են տեսել նրա  բանաստեղծությունների ժողովածուն և «Բեշտաուն» լեգենդը։ 1917 թվականին ամուսնացել է Վարդգես Ահարոնյանի հետ։

Հայաստանում խորհրդային կարգեր հաստատվելուց որոշ ժամանակ անց մեկնել է Փարիզ, որտեղ գտնվում էր Ահարոնյանների ընտանիքը։ 1923 թվականին ամուսնու հետ մեկնել է ԱՄՆ, որտեղ էլ շարունակել է զբաղվել գրական գործունեությամբ։ Նրա աշխատությունների մեծ մասը հրապարակվել է ԱՄՆ-ում լույս տեսնող գրական-գեղարվեստական Հայրենիք օրաթերթում։ Գրականությունից բացի Արմենուհի Տիգրանյանը զբաղվել է նաև հասարակական աշխատանքով․ մոտ երեսուն տարի շարունակ նա հայոց լեզու և գրականություն է տարածել ամերիկահայ նոր սերդի շրջանում, եղել է ուսուցչուհի Նյու Յորքի, Նյու Ջերսիի, Լոնգ Այլենդի հայկական դպրոցներում։ Ամուսնու հետ միասին կազմել է հայոց լեզվի «Հրազդան» դասագրքերը՝ չորս տարիների դասընթացով, դասագրքերն ունեցել են մի քանի հրատարակություն։

Արմենուհի Ահարոնյանի հասարակական գործունեության դաշտերից մեկն էլ եղել է Կարմիր Խաչ-Հայ օգնության միությունը, որին իր նպաստն է բերել ոչ միայն  իբրև Նյու Յորքի Վաշինգտոն-Հայցի մասնաճյուղի անդամ, այլ հաճախ նաև որպես ՀՕՄ կենտրոնական վարչության անդամ, երբեմն նաև՝ ատենապետուհի։

Ըստ գրականագետների, Եղիշե Չարենցը մտերիմ հարաբերություններ է ունեցել Արմենուհու հետ։ Արմենուհի Տիգրանյանին է նվիրված «Էմալե պրոֆիլը Ձեր» խորագրով բանաստեղծությունների շարքը, որը Չարենցը գրել է 1920 թվականին և առաջին անգամ տպագրվել է Չարենցի երկերի ժողովածուի  1-ին հատորում։

Արմենուհի Տիգրանյանը մահացել է 1962 թվականին՝ երկարատև և ծանր հիվանդությունից։

## Ծանոթագրություններ

## Արտաքին հղումներ
*ԱՐՄԵՆՈՒՀԻՆ՝ ՉԱՐԵՆՑԻ ՍԵՐԸ
*Արմենուհի Տիգրանյանը՝ Չարենցի սերը

Կատեգորիա:1962 մահեր
Կատեգորիա:Դեկտեմբերի 9 մահեր
Կատեգորիա:Ալեքսանդրապոլ քաղաքում ծնվածներ
Կատեգորիա:Գրական կեղծանուններով հայտնի հեղինակներ
Կատեգորիա:Հայ գրաքննադատներ
Կատեգորիա:Հայ բանաստեղծուհիներ
Կատեգորիա:Հայ հրապարակախոսներ
Կատեգորիա:Հայ հասարակական գործիչներ
Ալեքսանդր Պուշկինի դիմանկար

**Ալեքսանդր Պուշկինի դիմանկար** (), նկարիչ Օրեստ Կիպրենսկու նկարը։ Պուշկինի դիմանկարը Կիպրենսկին նկարել է նույն տարում (1827), ինչ գրողի մեկ այլ հայտնի դիմանկար, որի հեղինակը Տրոպինինն է։

## Ստեղծման պատմություն
Սիգիզմունդ Լիբրովիչը հայտնում է, որ դիմանկարը պատվիրել է Պուշկինի ընկերը՝ Անտոն Դելվիգը։ Պուշկինը Կիպրենսկու մոտ եղել է 1827 թվականի հունիս-հուլիս ամիսներին՝ շերեմետևյան պալատում։

Առաջին անգամ նկարն իր ստեղծման տարում ցուցադրվել է Գեղարվեստի ակադեմիայի ցուցահանդեսում։

## Նկարագրություն
Կտավի վրա Պուշկինը ներկայացված է դեպի ձախ գլուխը շրջված և կրծքավանդակի վրա խաչված ձեռքերով։ Բանաստեղծի աջ ուսին փաթաթված է շոտլանդական պլեդ. այս դետալով նկարիչը ցույց է տալիս Պուշկինի կապը ռոմանտիզմի դարաշրջանի կուռքի՝ Բայրոնի հետ։ Այդ հուշ ընդունելությունը նկարիչը բազմիցս է կիրառել։ Այսպես, նախկինում արված Շվալբեի և Ավդուլինայի դիմանկարներում Կիպրենսկին մեջբերում է Ռեմբրանդտին և Լեոնարդո դա Վինչիին, իսկ այստեղ նա միավորում է երկու բանաստեղծների անունները։ Խորքում պատկերված է Մուսայի արձանը լիրայով։

Դիմանկարն արված է «առավելագույն ավարտով», դետալների մանրակրկիտ մշակմամբ, ինչն ընդհանուր առմամբ բնորոշ էր Կիպենսկու աշխատանքի վերջին տարիների համար։ Գունային գամման խիստ հավասարակշռված է։ Նկարիչը հանդիսավոր լռության զգացողություն է հաղորդում, որն ընդգծում է բանաստեղծի հետ հանդիպման նշանակությունը։

Պուշկինը այս առիթով գրել է «Կիպրենսկուն» բանաստեղծությունը։ Ժամանակակիցներից ոմանք կարծում էին, որ դիմանկարը ճիշտ փոխանցում է բանաստեղծի դիմագծերը, մյուսները քննադատում էին Կիպրենսկու աշխատանքը, որը, նրանց կարծիքով, չկարողացավ փոխանցել «դեմքի փոփոխական արտահայտությունը», Պուշկինին բնորոշ էներգիան, կենսունակությունը։ Բրյուլովը, Շևչենկոյի խոսքով, քննադատել է Կիպրենսկուն, որը Պուշկինին պատկերել է ոչ թե բանաստեղծ, «այլ ինչ-որ Դենդի»։ Ինքը՝ Բրյուլովը, գերադասում էր ստեղծել արվեստի մարդկանց կերպարներ ռոմանտիկ պոռթկման պահին, կառուցելով արտահայտիչ գունային լուծմամբ դինամիկ տպավորիչ կոմպոզիցիա։

## Ծանոթագրություններ

Կատեգորիա:Տրետյակովյան պատկերասրահի նկարներ
Կատեգորիա:1827 նկարներ
Սպորտը Հնդկաստանում

Սպրոտը Հնդկաստանի մշակույթի կարևորագույն մասերից մեկը։ Սպորտի առավել տարածված տեսակներն են կրիկետը, ֆուտբոլը, մականախաղը, թենիսը, գոլֆը, շախմատը և կաբադին։

Հնդիկ սպորտսմենը՝ Նորման Պրիչարդը, առաջին անգամ Օլիմպիական խաղերին մասնակցել է 1900 թվականին՝ հաղթելով երկու արծաթե մեդալներ։ Հնդիկ սպորտսմենները 1920 թվականից մասնակցում են Ամառային օլիմպիական խաղերին, իսկ 1964 թվականից՝ ձմեռային օլիմպիական խաղերին։ Հնդկաստանի մականախաղի տղարամդկանց հավաքականը 1928 թվականից մինչև 1980 թվականն ընկած ժամանակաշրջանում հաղթել է տասնմեկ օլիմպիական մեդալներ, այդ թվում 8 ոսկե։ Հնդկաստանի սպորտի պատմության միակ անհատական ոսկե մեդալը նվաճել է Աբհինավ Բինդրան 2008 թվականի Պեկինի օլիմպիական խաղերին։ Ձմեռային օլիմպիական խաղերում Հնդկաստանը ոչ մի մեդալ չի նվաճել։

Հնդիկ սպորտսմենները նաև մասնակցում են Ասիական խաղերին, Աշխարհի առաջնություններին, Ասիայի առաջնություններին և այլն։

## Մականախաղ
thumb|right|Сборная Индии по хоккею на траве на Летних Олимпийских играх 1936 года в Берлине
Մականախաղը Հնդկաստանում ազգային խաղ է համարվում։ Մինչև 20-րդ դարի կեսերը Հնդկաստանը գերակշռում էր միջազգային մականախաղում՝ հաղթել 8 ոսկե օլիմպիական մեդալներ, 1975 թվականի աշխարհի առաջնությունը, ինչպես նաև եղել է 1973 թվականի աշխարհի առաջնության եզրափակչում։ Հնդիկ խաղացող Դհիան Չանդը՝ մականախաղի ամենահայտնի խաղացողների մեկը, եվրոպական լսարանի կողմից կոչվել է «կախարդ»։ Ներկայումս Հնդկաստանի մականախաղի հավաքականը աշխարհում զբաղեցնում է 8-րդ հորիզոնականը։

## Կրիկետ
thumb|Հնդկաստանի կրիկետի հավաքականը Վանկհենդի մարզադաշտում խաղի ժամանակ
Ներկայումս Կրիկետը Հնդկաստանում համարվում է սպորտի ամենահայտնի տեսակը։ Նրա զարգացման մեջ մեծ ներդրում են ունեցել այնպիսի հայտնի խաղացողներ, ինչպիսիք են Սաչին Տենդուլկարը, Սոուրավ Գանգուլին, Սունիլ Գավասկարը, Կապիլ Դևը և Ռահուլ Դրավիդը։ Կրիկետի Հնդկաստանի հավաքականը հաղթել է 1983 թվականի կրիկետի աշխարհի առաջնությունը, ինչպես նաև դարձել է 2003 թվականի կրիկետի աշխարհի առաջնության եզրափակչի մասնակից։

## Ֆուտբոլ
Ֆուտբոլը Հնդկաստանի սպորտի հիմնական տեսակներից է։ Այն երկրում հայտնվել է բրիտանական գաղութատիրական տիրապետության ժամանակ, և երկրի որոշ շրջաններում այն ոչ քիչ հայտնի է, քան կրիկետը։ Հնդկաստանը մինչև 1960-ական թվականները եղել է ամենահզոր ասիական հավաքականը, բայց այլ երկրների հետ համեմատ աստիճանաբար ֆուտբոլի մակարդակը ցածրացել է, և 2013 թվականի հունիսի 6-ի դրությամբ՝ ՖԻՖԱ-ի վարկանիշով Հնդկաստանի ֆուտբոլի հավաքականը զբաղեցնում է 147-րդ հորիզոնականը։ Հավաքականի գլխավոր ձեռքբերումներն են 1951 և 1962 թվականների Ասիական խաղերում հաղթանականները և Մելբուռնի Օլիմպիական խաղերում չորրորդ հորիզանականը։

## Ծանոթագրություններ

## Արտաքին հղումներ
* Баскетбол в Индии 
* Команда Young Cagers (Season: 2007) 
* Баскетбольная федерация Индии (Контактная информация)  
* [NORTH WESTERN RAILWAY JAIPUR basketball team (India-National Cup) ](http://www.asia-basket.com/team.asp?Cntry=India&team=7158&tname=North%20Western%20Railway%20Jaipur&option=%20%20(India-National%20Cup)&Cntr=India&logo=)
* Индийский футбол 

Կատեգորիա:Սպորտ
Ուսեխ

մինի|Եգիպտական Նեֆերուպտահ արքայադստեր ուսեխ-վզնոցը (մ․թ․ա․ 1860-1814 թթ, XII դինաստիա)|252x252փքս
**Ուսեխ** ( «լայն») Հին եգիպտական ուլունքագործ լայն վզնոց-օձիք, մի քանի շարանի, ծայրին որևէ խորհրդանիշ-կենդանիով։

## Ծագում
Սկզբնական շրջանում փարավոնները այն նվիրում էին իրենց ենթականերին։ Թագավորության միջին շրջանում այն դարձել է հուղարկավորության մի մաս և զարդարել փարավոնների դագաղները և մումիաները։

## Նշանակություն
Ուսեխը սկզբնական շրջանում ընկալվել է որպես ազատության սիմվոլ և զարդարել է աստվածների արձանները։ Այդ վզնոցը քրմերը կրել են կրոնական արարողությունների ժամանակ։

Ուսեխը կարող էր նվիրված լիներ նաև Աթում աստծուն, ով, իբր, գրկել է Շու և Թեֆնութ աստվածներին, երբ նրանց կյանք է տվել։  Ենթադրվում է, որ ուսեխ կրելը աստվածահաճո երևույթ էր․ այդ են վկայում այն փաստերը, որ բազմաթիվ մումիաների ձեռքերի վրա փռած է եղել ուսեխ։

Հետագա շրջանում ուսեխ սկսել են կրել նաև փարավոնները, իսկ հետագայում այն դարձել է կանացի արդուզարդի մի մասը։ Սակայն ուսեխ սկսում են պատրաստել ոչ միայն որպես վզնոց, այլ նաև ականջօղեր և մատանիներ.

## Պատկերասրահ

Պատկեր:Mummy mask of Thuya.jpg|Թույայի սարկոֆագի դիմակը, XVIII դար, Կահիրեի թանգարան
Պատկեր:Edfu Tempel, Sanktuarium 9662.JPG|Նավակ Էդֆուի տաճարում
Պատկեր:-1230 Ostrakon mit Götterprozession anagoria.JPG|Նավակի նկար քարի վրա,XIX դինաստիա (մ․թ․ա․ 1192-1186 )։ Բեռլինի Նոր թանգարան։
Պատկեր:Mummy Louvre.jpg|Պտղոմեոսյան ժամանակաշրջանի մումիա,մ․թ․ա․ III-II դարեր, Լուվր,Փարիզ։


## Ծանոթագրություններ

Կատեգորիա:Հին Եգիպտոսի արվեստ
Շշի խցան

[thumb|180px|[Շամպայնի խցան]]
**Շշի խցան**, որոշակի ձև ունեցող որևէ նյութից կտոր, որը կիրառվում է շշերի փակման համար։ Շշերը խցաններով փակվում են պարունակությունը թթվեցումից, միկրոօրգանիզմներով վարակումից, թափելուց պաշտպանելու նպատակով, տեղափոխման և պահպանման հարմարության համար։

## Պատրաստման տեխնոլոգիա
Խցանները հիմնականում պատրաստվում են հետևյալ նյութերից՝ խցանափայտ (կեղևային խցաններ, որոնք պինդ նստում են շշի վզիկում), մետաղ (գարեջրի շշերի և զովացուցիչ ըմպելիքների շշերի խցաններ, ետ պտուտակելով հանովի խցաններ թունդ խմիչքների և լիկյորների շշերի համար), պլաստմասսա (գազավորված ըմպելիքների շշերի ետ պտուտակելով հանովի խցաններ, «պորտվեյնի շշի» խցաններ, շամպայնի խցաններ), փայլաթիթեղ (օղու շշեր, բժշկական պատրաստուկներ), ռեզին (բժշկական պատրաստուկներ), ապակի (դեկորատիվ շշեր, բժշկական պատրաստուկներ)։

Արդյունաբերության մեջ արտադրանքի խցանման համար կիրառվում են հատուկ մեքենաներ՝ խցանիչներ։ Դրանք լինում են տարեր տեսակների և կառուցվածքների՝ կախված օգտագործվող խցանների և արդյունաբերության տեսակից։

## Ծանոթագրություններ

## Արտաքին հղումներ

* 10 августа 1889 года Дэн Райлэндс из Йоркшира запатентовал бутылку, закрывающуюся пробкой с винтовой нарезкой
* Современные виды пробок для укупорки вина
* Корковые пробки против винтовых: какое же вино вкуснее? // steaklovers.menu

Կատեգորիա:Ըմպելիքներ
Կատեգորիա:Խոհանոցային գործիքներ
Կատեգորիա:Փաթեթավորում
Նոյ Սենթինեո

**Նոյ Սենթինեո** (, ), ամերիկացի դերասան։ Առավել հայտնի է «Ֆոսթերներ» (2015—2018) հեռուստասերիալի վերջին երեք սոզոնների Հիսուս Ֆոսթերայի դերով։ Նաև խաղացել է «Ինչպես ստեղծել կատարյալ ընկեր» (2014) ֆիլմում, որտեղ մարմնավորել է Ջեյդնի դերը, «Սեռռա Բենջենս - անհաջողություն» (2018) և «Բոլոր տղաներին, որոնց նախկինում սիրել եմ» (2018) ռոմանտիկ կատակերգություններում։

## Վաղ կյանք
Սենթինեոն ծնվել է ԱՄՆ-ի Ֆլորիդա նահանգի Մայամի քաղաքում` Քելլի Ջանելի և պրոդյուսեր Գրիորի Վինսենթ Սենթինեոյի ընտանիքում։ Նոյը հայտնել է, որ արմատներով մասամբ իտալացի, հոլլանդացի և մի փոքր էր ամերիկացի է։ Նա մեծացել է Ֆլորիդայի Բոյնթոն Բիչ քաղաքում։ Սկզբնական շրանում սովորել է BAK արվեստի միջնակարգ դպրոցում, իսկ 9-րդ և 10-րդ դասարաններորում՝ Boca Raton դպրոցում, որտեղ ֆուտոլ էր խաղում։

2012 թվականին տեղափոխվել է Լոս Անջելես։

## Կարիերա
2009 թվականին գլխավոր դերով հանդես է եկել Ոսկե Ռետրիվեռներ ընտանեկան ֆիլմում, որտեղ խաղացել է Ջոշ Փիթերսի դերը։ Հետագայում փոքր դերեր է ունեցել Դիսնեյի «Օսթին և Էլլի» և «Պարային տենդ» հեռոստասերիալներում։ 2014 թվականին Սենթինեոն մարմնավորել է Ջեյդն Ստարկին, «Ինչպես ստեղծել կատարյալ ընկեր» ֆիլմում։ Նույն տարում ստացել է բենի դերը Դիսնեյի «Growing Up and Down» հեռուստասերիալում, որը արդյունքում փակվեց պիլոտի թողարկումից հետո։ 2015 թվականին, փոխարիենլով Ջեք Թի Օսթինին, ստանում է Հիսուս Ադամսի դերը «Ֆոսթերներ» ֆիլմում։ Այս դերով նա առաջադրվել է Teen Choice Awards մրցանակաբաշխության «Choice Summer TV Star: Male» անվանակարգում։

2017 թվականին Նոյը ընդգրկվել է Նշվածները ֆիլմի դերասական անձնակազմում՝ մարմնավորելով Հոուկի դերը։ Նույն տարում նա նկարահանվել է Կամիլա Քաբելոյի «Havana» երգի տեսահոլովակում։

2018 թվականին նկարահանվել է Netflix ընկերություն երկու յուրահատուկ ֆիլմերում․ նա խաղացել է Փիթթերի դերը «Բոլոր տղաներին, որոնց նախկինում սիրել եմ» և Ջեյմիի դերը «Սեռռա Բենջենս - անհաջողություն» հեռուստասերիալներում։ 2019 թվականին ընտրվել է Բրուկս Ռետտիգանի դերի համար «Կատարյալ ժամադրություն» ֆիլմում։ Նույնպես ստացել է գլխավոր դեր առաջիկա «Չառլիի հրեշտակները» ֆիլմում։

2019 թվականի մարտի 20-ին հայտնի է դարձել, որ Նոյը բանակցություններ է վարում «Տիեզերքի տիրակալները» ֆիլմում Հի Մենի դերը խաղալու համար։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի մոդելներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Ծովախեցգետին

մինի|Ծովախեցգետինը մարդու ձեռքի մեջ
**Ծովախեցգետին** (լատ.՝ Caridea), տասոտնուկ խեցգետնանմանների (Decapoda) դաս, խեցգետինների կարգ։ Լայնորեն տարածված է ամբողջ աշխարհի ծովերում, շատ տեսակներ ապրում են քաղցրահամ ջրերում։ Տարբեր տեսակների չափերը տատանվում են 2-30 սմ։ Ռուսաստանի հեռավոր Արևելյան ծովերի ֆաունայում հաշվվում է ավելի քան 100 տեսակ։ Այս խմբի շատ տեսակներ օգտագործվում են ձկնորսության մեջ։

Չնայած ակվակուլտուրայի տեսակներից մեկը կոչվում է «Ծովախեցգետնային ֆերմա», այնտեղ բուծում են  Penaeidae ընտանիքի խեցգետիներ, որոնք իրականում պատկանում են ոչ թե իրական ծովախեցգետինների, այլ մեկ այլ՝ տասնոտանի Dendrobranchiata խմբի։

## Բազմացում և զարգացում
Ինչպես Pleocyemata ենթախմբի մյուս բոլոր ներկայացուցիչների մոտ, ձվաբջիջներից դուրս են գալիս ամբողջական սեգմենտներ, և դրանց թիվը հետագա զարգացման ընթացքում չի ավելանում։ Մանրածովախեցիների շատ տեսակների մոտ բնութագրվում է դիխոգամիա, այսինքն, կյանքի ընթացքում նրանք օրինաչափորեն փոխում են սեռն արուից էգի։

## Օգտագործում սննդի մեջ
Խեցգետինը տարբեր երկրներում խոհանոցային մշակույթի բաղադրիչ է կազմում։ Հուդայականության մեջ ծովախեցգետինները, ինչպես և բոլոր ծովատառեխները, սննդի մեջ արգելված են։ Իսլամում տարաձայնություններ կան դրանց օգտագործման թույլատրելիության վերաբերյալ։

Ինչպես մյուս ծովամթերքները, ծովախեցգետինը ևս հարուստ է կալցիումով և սպիտակուցով, պարունակում է ցածր կալորիականություն։ Ծովախեցգետիններով կերակրատեսակները խոլեսթերինի աղբյուր են, 100 գ-ում 7 մգ-ից մինչև 251 մգ՝ կախված պատրաստման եղանակից։ Ծովախեցգետին որպես սնունդ դելիկատես է համարվում։

## Տեսակներ
Ծովախեցգետինների ցանկ

* Alpheoidea
* Atyoidea
* Bresilioidea
* Campylonotoidea
* Crangonoidea
* Galatheacaridoidea
* Nematocarcinoidea
* Oplophoroidea
* Palaemonoidea
* Pandaloidea
* Pasiphaeoidea
* Procaridoidea
* Processoidea
* Psalidopodoidea
* Stylodactyloidea

## Որոշ տեսակներ
* *Pandalus hypsinotus*
* *Caridina multidentata*
* *Pandalus latirostris*
* *Sclerocrangon salebrosa*
* *Pandalus borealis*
* *[[:ru:Synalpheus pinkfloydi|Synalpheus pinkfloydi]]*

## Մշակույթում
Չինացի հանրաճանաչ նկարիչ Ցի Բայշին իր նկարներում հաճախ է ծովախեցգետիններ նկարել։

## Ծանոթագրություններ

## Գրականություն
* 
* 
* 
* 
*
Ամերիկյան կարապ

**Ամերիկյան կարապ** կամ **ամերիկյան տունդրային կարապ** () ոչ մեծ կարապ, տարածված է Հյուսիսային կիսագնդի տունդրա գոտում։ Որոշ թռչնաբաններ կարծիքով այս տեսակը նմանեցվում է փոքր կարապ (ենթատեսակ *C. c. bewickii*) տեսակին, որն ապրում է մերձարկտիկայում, առանձին տեսակով, սակայն, գիտնականների մեծ մասը դեռ հավատում է, որ սա տունդրային կարապի երկու ենթատեսակներից մեկն է։ Երբեմն Թայմիր թերակղզուց արևելք ապրող ռուսական պոպուլյացիան  մեկուսացված է *C. c. jankowskii*  ենթատեսակի մեջ։

## Բնութագիր
Տունդրային կարապը հյուսիսային կիսագնդում ապրող բոլոր կարապներից ամենափոքրն է` դրա երկարությունը 115-146 սմ է, թևերի բացը՝ 170-195 սմ, իսկ քաշը՝ 4-9,5 կգ։ Ենթատեսակներ  *C. c. bewickii-*ն արտաքին նմանություն ունի Եվրասիական ճչան կարապի հետ (Cygnus cygnus), սակայն, համեմատած դրան, այն նկատելիորեն ավելի փոքր է, ունի ավելի կարճ պարանոց և գլխի ավելի կլորացված ձև։ Ի տարբերություն ճչան կարապների, որոնց կտուցի մեջ գերակշռում է դեղին գույնը, առանձին տեսակների կտուցի գույնի մեջ գերակշռում է սևը։

## Տարածվածություն
Թռչունների այս տեսակը տարածված է Հյուսիսային Ամերիկայի տունդրաներում և անտառային տունդրաներում՝ Ալյասկայից մինչև Բաֆֆինի ծով։ Այն բնակություն է հաստատում ամենահեռավոր և անհասանելի վայրերում։ Այս կարապները ձմեռում են Հյուսիսային Ամերիկայի Խաղաղ օվկիանոսի ափի ողջ երկայնքով դեպի Կալիֆոռնիան և Ատլանտյան օվկիանոսից մինչև Ֆլորիդա։ Այն հանդիպում է Ռուսաստանում՝ Անադիրում, Կոմանդորյան կղզիներ և Չուկոտկայում։

## Ենթատեսակներ
*Փոքր կարապ (Yarrell, 1830)
* *Cygnus columbianus columbianus* (Ord, 1815)

## Տես նաև
* Катастрофа Vickers Viscount под Элликотт-Сити — столкновение авиалайнера с американским лебедем

## Պատկերասրահ

Պատկեր:Tundra Swan.jpg
Պատկեր:Tundra.swan.750pix.jpg
Պատկեր:Cygnus-columbianus-columbianus-004.jpg
Պատկեր:Cygnus-columbianus-columbianus-002.jpg
Պատկեր:Cygnus-columbianus-columbianus-001.jpg
Պատկեր:Cygnus columbianus bewickii.JPG
Պատկեր:Cygnus columbianus bewickii in flight.JPG
Պատկեր:Cygnus columbianus map.svg|Ամերիկյան կարապի տարածման արեալ
Պատկեր:Cygnus columbianus bewickii (young).JPG
Պատկեր:Cygnus columbianus 29144.JPG
Պատկեր:Cygnus columbianus (Audubon).jpg
Պատկեր:Cygnus columbianus bewickii (flocks).JPG
Պատկեր:Cygnus columbianus bewickii (with GPS).jpg
Պատկեր:Tundra Swan (Cygnus columbianus) (8570047177).jpg
Պատկեր:Tundra Swan (Cygnus columbianus) (32987384041).jpg
Պատկեր:Cygnus columbianus bewickii (young s2).JPG
Պատկեր:Cygnus columbianus bewickii in flight s2.JPG
Պատկեր:Cygnus bewickii MWNH 0937.JPG
Պատկեր:Cygnus bewickii 03.jpg
Պատկեր:Birdie Birdie.jpg


## Ծանոթագրություններ

Կատեգորիա:Սագանմաններ
Կատեգորիա:Կենդանիներ այբբենական կարգով
Կատեգորիա:Թռչունների ցեղեր
Կատեգորիա:Կարապներ
Կատեգորիա:Ասիայի թռչուններ
Կատեգորիա:Հյուսիսային Ամերիկայի թռչուններ
Կատեգորիա:Չվտանգված տեսակներ
Արագածոտնի մարզի բերդերի և ամրոցների ցանկ

Ստորև ներկայացվում է Արագածոտնի մարզի բերդերի և ամրոցների ցանկը

## Տես նաև
* ՀՀ վանական համալիրների ցանկ
* Հայաստանի պատմության և մշակույթի անշարժ հուշարձանների ցանկ
* ՀՀ տաճարների ու եկեղեցական համալիրների ցանկ
* Արցախի վանական համալիրների ցանկ
* Տավուշի մարզի ամրոցների և բերդերի ցանկ
* Սիսիան համայնքի ամրոցների ցանկ

## Ծանոթագրություններ

Կատեգորիա:Հայաստանի շենքեր և կառույցներ
Կատեգորիա:Հայկական ճարտարապետություն
Կատեգորիա:Ցանկեր:Ճարտարապետություն
Սոմալիական ոզնի

**Սոմալական ոզնի** (), կաթնասունների դասին պատկանող աֆրիկյան ոզնիների ցեղի տեսակ։ Առավել տարածված է Հյուսիսային Սոմալիում։

Սոմալիական ոզնու երկարությունը 18-25 սանտիմետր է։ Միջին քաշը` 300-700 գրամ է։ Մարմինը պատված է գունավոր ասեղներով՝ շագանակագույն-շոկոլադե և սև շերտերով, կրծքավանդակի և որովայնի մորթին սպիտակ գույն է շագանակագույն բծերով։

Այս տեսակը սպիտակամորթ ոզնու մերձավոր ազգականն է (*Atelerix albiventris*):

## Պատկերասրահ

Պատկեր:Atelerix sclateri.JPG
Պատկեր:Somali Hedgehog area.png|Սոմալիական ոզնու տարածման արեալ


## Ծանոթագրություններ

## Արտաքին հղումներ

Կատեգորիա:Ժամանակակից ոզնիներ
Կատեգորիա:Միջատասպաններ
Կատեգորիա:Ոզնիներ
Կատեգորիա:Քորդավորներ
Արջուկը և գետակում ապրողը

**Արջուկը և գետակում ապրողը** (), խորհդային կարճամետրաժ մուլտֆիլմ, որը նկարահանել է Ալլա Գրաչյովան, 1966 թվականին։

## Սյուժե
Լինում է չի լինում, մի կենսուրախ արջուկ է լինում, որը սիրում էր առավոտյան զբոսնել։ Մի անգամ նա ուզում է գնալ ծաղիկների դաշտ` իր մայրիկի համար ծաղիկներ հավաքելու, բայց ճանապարհին հանդիպում է նապաստակին, որն ասում է, թե գետակում ինչ-որ չար մեկն է ապրում, և այդ գետի վրայով կամուրջ է անցնում, որի վրայով էլ պետք է անցնի արջուկը։ Արջուկը չի հավատում, և երբ անցնում էր կամրջի վրայով, տեսնում է «ինչ-որ մեկին», որն իրականում հենց իր արտացոլանքն էր։

## Նկարահանող խումբ

## Պարգևներ
* 1967` մանկական ֆիլմերի միջազգային երկրորդ փառատոն Գոտվալդովում (այժմ` Զլին),  «Ոսկե կոշիկ» գլխավոր մրցանակ և պարգև` «Նա, ով ժպիտով գա, ժպիտ կստանա» խաղաղության համագործակցության լավագույն լուծման համար։ 
* 1967` Բրոնզե մեդալ և Գրագրության, տեղեկատվության և կինոյի տարածման միջազգային կոմիտեի ժյուրիի ՍԻԴԱԼԳ մրցանակ։

## Ծանոթագրություններ

## Արտաքին հղումներ
* 

Կատեգորիա:Խորհրդային մուլտֆիլմեր
Կատեգորիա:1966 մուլտֆիլմեր
Կատեգորիա:«Կիևնաուչֆիլմ» ստուդիայի մուլտֆիլմեր
The London

**«The London»**, ամերիկացի հիփ-հոփ կատարող Յանգ Թագի երգը, որ ձայնագրվել է J. Cole-ի և Թրևիս Սքոթի մասնակցությամբ և թողարկվել 2019 թվականի մայիսի 23-ին *300 Entertainment* և Atlantic Records լեյբլներում։ Երգի պրոդյուսերը եղել է կանադացի երաժիշտ T-Minus-ը։

## Պատմություն
Երաժիշտների համատեղ աշխատանքի մասին առաջին անգամ հայտարարվել է թռուցիկներով Rolling Loud փառատոնի ժամանակ, որն անցկացվել է Մայամիում մայիսի 11-ին։ Դրանցում նշվել է, որ «ամառային հիմնը» կհնչի «երեք ռեփերների» կատարմամբ։

Երգն ստացել է դրական արձագանքներ, այդ թվում նաև *[[Rolling Stone]]*, *[[Pitchfork]]*, XXL ամսագրերից։

## Կոմերցիոն հաջողություն
Միացյալ Նահանգներում «The London» սինգլը ''Billlboard'' Hot 100 հիթ-շքերթում նորամուտը կատարել է 12-րդ հորիզոնականում առաջին շաբաթում կատարված զանգվածային սթրիմինգի շնորհիվ։ Կանադայում նորամուտը կատարել է վեցերորդ հորիզոնականում։

## Հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 

Կատեգորիա:2019 երգեր
Կատեգորիա:Հիփ-հոփ երգեր
Կատեգորիա:Յանգ Թագի երգեր
Սաուլյուս Շալտյանիս

**Սաուլյուս Շալտյանիս** (, ), լիտվացի արձակագիր, թատերագիր, կինոսցենարիստ, Լիտվիայի Հանրապետության մշակույթի նախարար (1996-1999).  Հանրապետական մրցանակի դափնեկիր (Լիտվիայի ԽՍՀ պետական մրցանակ, 1973)։

## Կենսագրություն
Սովորել է Վիլնյուսի համալսարանի բանասիրական ֆակուլտետում (1963-1964), երկու տարի ծառայել է Խորհրդային Բանակում։

1969-1972 թվականներին աշխատել է Լիտվական կինոստուդիայի սցենարների խմբագրման խորհրդում։ 1971 թվականից եղել է Լիտվիայի գրողների միության անդամ։

1988-1990 թվականներին եղել է Սայուդիասի Սեյմի անդամ։ 1989 թվականին Արվիդաս Յուոզայտիսի և Սալյուս Ստոմի հետ հիմնել է մշակութային «Šiaurės Atėnai» («Հյուսիսային Աթենք») շաբաթաթերթը և 1990-1994 թվականներին եղել է դրա խմբագիրը։ 1990-1992 թվականներին եղել է Լիտվական ԽՍՀ-ի Գերագույն խորհրդի պատգամավոր։ Լիտվայի անկախության վերականգնման Ակտի ստորագրողներից մեկն է։

1994-1996 թվականներին եղել է «Lietuvos aidas» («Լիտվայի արձագանք») թերթի գլխավոր խմբագիրը։

1992-1996 և 1996-2000 թվականներին եղել է Լիտվիայի Սեյմի անդամ։ 1996-1999 թվականներին Գեդիմինաս Վագնորյուսի կառավարության կազմում եղել է մշակույթի նախարար։ Մինչև 2000 թվականը եղել է Հայրենիքի միության անդամ (Լիտվայի պահպանողականներ), եղել է նաև կուսակցության փոխնախագահ։

## Ստեղծագործություններ
Ստեղծագործություններն առաջին անգամ տպագրել է 1961 թվականին։ Պատմվածքների, վեպերի, պիեսների հեղինակ է։ Ըստ նրա սցենարների նկարահանվել են «Տղամարդու ամառը» („Vyrų vasara“, 1970, Ա. Յուրովսկու հետ), «Գերկուս Մանտաս» („Herkus Mantas“, 1972), «Գիծ քաշելով» („Ties riba“, 1972, Գրիգորի Կանովիչի հետ), «Ընկույզի հաց» („Riešutų duona“; 1977) և այլ։

## Գրքեր
* Atostogos: apsakymai. Vilnius: Vaga, 1966.
* Riešutų duona; Henrikas Montė: apysakos. Vilnius: Vaga, 1972.
* Duokiškis: apysaka. Vilnius: Vaga, 1977.
* Škac, mirtie, škac!; Jasonas: pjesės. Vilnius: Vaga, 1978.
* Atminimo cukrus: apsakymai ir apysaka. Vilnius: Vaga, 1983.
* Apysakos. Vilnius: Vaga, 1986.
* Lituanica; Duokiškio baladės: pjesės. Vilnius: Vaga, 1989.
* Kalės vaikai: romanas. Vilnius: Vaga, 1990; Žaltvykslė, 2006.
* Pokalbiai prieš aušrą: publicistika. Vilnius: Lietuvos aidas, 1995.
* Riešutų duona: apysakos ir apsakymai (sudarė Kęstutis Urba). Kaunas: Šviesa, 2003.
* Pjesės (parengė A. Iešmantaitė). Vilnius: Žaltvykslė, 2006.
* Proza: novelės ir apysakos (parengė Agnė Iešmantaitė). Vilnius: Žaltvykslė, 2006, 2007.
* Demonų amžius: proza ir dramaturgija. Vilnius: Tyto alba, 2014.
* Žydų karalaitės dienoraštis: romanas. Vilnius: Tyto alba, 2015, 2016.

## Պարգևներ և մրցանակներ
* 1973 թվական` Լիտվայի ԽՍՀ պետական մրցանակ` «Գերկուս Մանտաս» սցենարի համար
* 1986 թվական` Յուոզաս Գրուշասի մրցանակ` «Lituanica» դրամայի համար
* 2000 թվական` Լիտվիայի անկախության մեդալ
* 2016 թվական` Գաբրիել Պյատկևիչայտի-Բիտե մրցանակ` «Žydų karalaitės dienoraštis» վեպի համար

## Ծանոթագրություններ

## Գրականություն
* 

## Արտաքին հղումներ
* Šaltenis Saulius
* Шальтянис Саулюс

Կատեգորիա:Լիտվայի քաղաքական գործիչներ
Կատեգորիա:Լիտվացի գրողներ
Կատեգորիա:Լիտվացի դրամատուրգներ
Կատեգորիա:Լիտվայի ազգային մրցանակի դափնեկիրներ
Կատեգորիա:Լիտվացի լրագրողներ
Ֆեդերալիզմ

thumb|400px|Ժամանակակից դաշնային պետություններ (կանաչ գույն)
**Ֆեդերալիզմ** (, ծագում է  «պայմանագիր, միություն»), ֆեդերացիայի հիմնական սկզբունք, պետության դաշնային կազմակերպության քաղաքական իդեալի ճանաչում, մի քանի առանձին պետությունների (երկրների) մեկ ֆեդերացիա միավորելու կամ ունիտար պետությունը դաշնային պետություն դարձնելու ձգտում։

Ֆեդերալիստները դաշնային կազմակերպության կամ իրենց պետության կամ ընդհանրապես բոլոր պետությունների կողմնակիցներն են։ XIX դարի առաջին կեսին դեմոկրատների և արմատականների շրջանում, լայնորեն տարածվում էր հավատը, որ կգա այնպիսի ժամանակ, «երբ ժողովուրդները, մոռանալով վեճերը, կմիավորվեն մեկ ընտանիքի մեջ». այդպիսին, ըստ Պուշկինի, Միցկևիչի համոզմունքն էր։ Այդպես էին մտածում նաև շատ ուրիշներ. այդ գաղափարի համոզված կողմնակիցը Մացցինին էր։ Սակայն այս ընդհանուր տեսքով այդ համոզմունքը չի ծառայել իր հողի վրա ինչ-որ կազմակերպված խմբի ստեղծմանը, միայն որոշակի պետությունների նկատմամբ կիրառության մեջ ֆեդերալիզմը բազմիցս հանդիսացել է ուժեղ կուսակցությունների միավորող սկիզբ։

1792-1793 թվականների ֆրանսիական հեղափոխության ժամանակ ֆեդերալիստները նույնն են, ինչ ժիրոնդիստները՝ ի տարբերություն մոնտանյարամ ունիտարիստների։

Եվրոպայում «ֆեդերալիստները» («ֆեդերալներ») երբեմն կոչվում են նրանք, ովքեր պաշտպանում են ընդհանուր դաշնային կառավարություն, բաշխված իշխանություններին՝ տարածաշրջանային, ազգային և վերազգային մակարդակներում։ Եվրոպական ֆեդերալիզմը ծագել է հետպատերազմյան Եվրոպայում, և այդ ուղղությամբ ամենակարևոր նախաձեռնություններից մեկը եղել է 1946 թվականին Ցյուրիխում Ուինսթոն Չերչիլի ելույթը։

## Ծանոթագրություններ

## Գրականություն
* *[[Корф, Сергей Александрович|Корф С. А.]]* Федерализм. — Пг., 1917. — 109 с.

Կատեգորիա:Գաղափարախոսություններ
Կատեգորիա:Սահմանադրական իրավունք
Կատեգորիա:Քաղաքական համակարգեր
Կատեգորիա:Քաղաքական տեսություններ
Կատեգորիա:Ֆեդերալություն
Վարուժան Ներսեսյան

**Վարուժան Վազգենի Ներսեսյան** (), հայ դիվանագետ, Մեծ Բրիտանիայի և Հյուսիսային Իռլանդիայի Միացյալ Թագավորությունում և Իռլանդիայում Հայաստանի արտակարգ և լիազոր դեսպան։

## Կրթություն
* 1991-1996թթ․ - ԵՊՀ պատմության ֆակուլտետի միջազգային հարաբերությունների բաժին, որակավորումը՝ միջազգայնագետ-պատմաբան։
* 1996-1998թթ․ - ՀՀ կառավարման ակադեմիա, որակավորումը՝ պետական ծառայող։
* 2007-2009թթ․ - Ֆլեթչերի դիվանագիտության և իրավունքի դպրոց, Թաֆթսի համալսարան, Բոստոն, ԱՄՆ, կոչումը՝ միջազգային հարաբերությունների մագիստրոս։

### Վերապատրաստման դասընթացներ
* 1999թ․՝ Եվրոպական ինտեգրացիոն քաղաքականության և մենեջմենթի խորացված դասընթաց, Բրիտանական «Նոու Հաու» հիմնադրամ, Դիվանագիտական դասընթացների ծրագիր, Բրյուսել։
* 1999թ․ հունվար-մարտ՝ ԱՊՀ երկրների և Մոնղոլիայի դիվանագետների համար հատուկ դասընթաց, Վիեննայի դիվանագիտական ակադեմիա, Վիեննա։
* 2004թ․ հոկտեմբեր՝ 1999թ. ԵԱՀԿ Վիեննայի փաստաթղթի վերաբերյալ դասընթաց կենտրոնասիական և կովկասյան տարածաշրջանների համար, Ստոկհոլմ։
* 2005թ․ փետրվար-մարտ՝ Կանխարգելիչ դիվանագիտության և հակամարտությունների կարգավորման վերաբերյալ միջազգային առաջնորդների ծրագիր, Վաշինգտոն։

## Աշխատանքային գործունեություն
* 1997-1998թթ․ - ՀՀ ԱԳՆ սպառազինությունների և միջազգային անվտանգության վարչության կցորդ։
* 1998-1999թթ․ - ՀՀ ԱԳՆ միջազգային կազմակերպությունների վարչության ՄԱԿ/ԵԱՀԿ բաժնի կցորդ։
* 1999-2000թթ․ - ՀՀ ԱԳՆ եվրոպական կառույցների վարչության երրորդ քարտուղար, ԵԱՀԿ հարցերի պատասխանատու։
* 2000-2003թթ․ - մշտական ներկայացուցչի տեղակալ, ԵԱՀԿ-ում ՀՀ մշտական ներկայացուցչություն, Ավստրիայում ՀՀ դեսպանություն, Վիեննա։
* 2003-2005թթ․ - ՀՀ ԱԳՆ ՍՎՄԱ վարչություն, սովորական սպառազինությունների վերահսկման բաժնի պետ։
* 2005-2006թթ․ - ՀՀ ԱԳՆ Եվրոպայի վարչություն, ԵԱՀԿ բաժնի պետ։
* 2006-2008թթ․ - ՀՀ Ազգային ժողովի աշխատակազմ, արտաքին կապերի վարչության պետ։
* 2008-2012թթ․ - ԱՄՆ-ում ՀՀ դեսպանության խորհրդական, առաքելության ղեկավարի տեղակալ։
* 2012-2018թթ․ - ՀՀ նախագահի օգնական։
* 2018թ․ ապրիլ-հոկտեմբեր - ՀՀ վարչապետի օգնական։
* 2018-2021թթ․ - ԱՄՆ-ում ՀՀ արտակարգ և լիազոր դեսպան։
* 2021թ. հուլիսի 16-ի ՀՀ նախագահի հրամանով նշանակվել է Մեծ Բրիտանիայի և Հյուսիսային Իռլանդիայի Միացյալ Թագավորությունում Հայաստանի Հանրապետության արտակարգ և լիազոր դեսպան։
* 2022թ. ապրիլի 8-ի ՀՀ նախագահի հրամանով նշանակվել է Իռլանդիայում Հայաստանի Հանրապետության արտակարգ և լիազոր դեսպան

## Դիվանագիտական աստիճաններ
* Հայաստանի Հանրապետության արտակարգ դեսպանորդ և լիազոր նախարար (2014)։
* Հայաստանի Հանրապետության արտակարգ և լիազոր դեսպան (2018)։

## Պարգևներ
* «Մխիթար Գոշ» մեդալ։

## Ընտանեկան կարգավիճակ
Ամուսնացած է, ունի երեք զավակ։

## Ծանոթագրություններ

 
Կատեգորիա:ԱՄՆ-ում ՀՀ դեսպաններ
Կատեգորիա:Հայ դիվանագետներ
Լեյլա Շիխլինսկայա

**Լեյլա Ֆարրուխ կըզը Շիխլինսկայա** (, ), ադրբեջանցի կինոյի դերասանուհի, բալետմայստեր, խորեոգրաֆ և մանկավարժ; Ադրբեջանի ժողովրդական արտիստ, արվեստագիտության դոկտոր, ԽՍՀՄ կինեմատոգրաֆիստների միության անդամ, 1990-1992 թվականներին ՝Դյագիլև-բալետի թատերախմբի բալետմայստեր։ Բաքվում գտնվող Լեյլա Շիխլինսկայայի մասնավոր կլինիկայի հիմնադիր։

## Կենսագրություն
Լեյլա Շիխլինսկայան ծնվել է 1947 թվականի հունիսի 12-ին, Մոսկվայում։ Լեյլան Շիխլինսկայան ավարտել է բալետի դպրոցը։ Հետագայում նա ավարտել է Ռուսաստանի թատերական արվեստի համալսարանի թատերագիտության ֆակուլտետը։ Նա աշխատել է ԽՍՀՄ մարմնամարզության հավաքականների հետ `որպես ուսուցիչ և խորեոգրաֆ։ Նա երկար տարիներ դասավանդում էր Մոսկվայի Մեծ թատրոնի խորեոգրաֆիայի դպրոցում։

Լեյլա Շիխլինսկայան նաև հեղինակ է ավելի քան 100 գիտական հոդվածների ՝Ադրբեջանում խորեոգրաֆիայի և բալետային արվեստի պատմության և զարգացման վերաբերյալ։ Նա եղել է «Շեյլա» փորձարարական բալետի ստեղծագործական կենտրոնի գեղարվեստական ղեկավարը, որը հիմնադրվել է 1992 թվականին Մոսկվայում։

1999 թվականին նա հիմնել է Լեյլա Շիխլինսկայայի կլինիկան Բաքվում։ Այս կլինիկան Ադրբեջանի առաջին մասնավոր կլինիկաներից մեկն էր։

1987 թվականին արժանացել է արվեստագիտության թեկնածուի կոչման, այնուհետև ՝արվեստագիտության դոկտորի կոչմանը։ 1993 թվականին նրան շնորհվել է Ադրբեջանի վաստակավոր արտիստի, այնուհետև ժողովրդական արտիստի պատվավոր կոչում։

## Ծանոթագրություններ

Կատեգորիա:20-րդ դարի դերասանուհիներ
Կատեգորիա:ԽՍՀՄ կինեմատոգրաֆիստների միության անդամներ
Կատեգորիա:Ադրբեջանցի դերասանուհիներ
Կատեգորիա:Մանկավարժներ
Կատեգորիա:Արվեստագիտության դոկտորներ
Կատեգորիա:Խորհրդային դերասանուհիներ
Պինեժսկի Պուշկին

**Պինեժսկի Պուշկին** (), ռեժիսոր Լեոնիդ Նոսիրևի ռուսական մուլտիպլիկացիոն ֆիլմը Պուշկինի մասին, ըստ Բորիս Շերգինի համանուն հեքիաթի։

Ֆիլմը մասնակցել է Սուզդալ 2004 փառատոնի մրցութային ծրագրին։

## Սյուժե
Հյուսիսային հեքիաթը, որը ձմեռային մի երեկո պատմում են երեք գյուղացի կանայք Պինեգա գետի ափին գտնվող խրճիթում, Պուշկինի և նրա կյանքի մասին է։

## Հեղինակներ

## Մուլտֆիլմի մասին

## Ծանոթագրություններ

## Արտաքին հղումներ
* Շերգինի պատմվածքի տեքստը
* 
* 

Կատեգորիա:2003 մուլտֆիլմեր
Կատեգորիա:Ռուսական մուլտֆիլմեր
Կատեգորիա:Ռուսերեն մուլտֆիլմեր
Վիկտորյա Գաբոր

**Վիկտորյա** **Գաբոր** (, ), լեհ երգչուհի։ Հայտնի է որպես Վիկի Գաբոր։ Վիկտորյան իր կարիերան սկսել է 2019 թվականին։ Մասնակցել է «Լեհաստանի ձայնը» մանկական երգի մրցույթին և հայտնվել եզրափակիչ փուլում։ Ճանաչվել է մանկական եվրատեսիլ 2019 երգի մրցույթի հաղթող, որտեղ ներկայացել է «*Superhero*» երգով։ Նա երկրորդ լեհ մասնակիցն է, որ հաղթել է մրցույթում։ Առաջին անգամ Լեհաստանը հաղթել է մրցույթում երկու անգամ անընդմեջ։

## Կենսագրություն
Վիկտորյա Գաբորը ծնվել է Գերմանիայի Համբուրգ քաղաքում։ Աղջկա ծնվելուց հետո ընտանիքը վերադառնում է Լեհաստան, իսկ ավելի ուշ՝ տեղափոխվում Միացյալ Թագավորություն։ Վիկտորյան 7 տարեկան էր, երբ ընտանիքը վերջնականապես տեղափոխվում է Կրակով։ Գաբորն ունի մեծ քույր՝ Մելիսան։ Վերջինս երգահան է։

## Կարիերա
### 2019–ներկա։ Լեհաստանի ձայնը մանկական երգի մրցույթ, մանկական եվրատեսիլ երգի մրցույթ
2018 թվականի վերջին Գաբորը մասնակցել է «Լեհաստանի ձայնը» մանկական երգի մրցույթի երկրորդ սեզոնի լսումներին։ Նա միացել է *Tomson & Baron* թիմին և ի վերջո հասնել մինչև եզրափակիչ փուլ։ Հենց այս ժամանակ էլ լույս է տեսել իր առաջին դեբյուտային  սինգլը՝ «Time»-ը։

Լեհաստանի ձայնը երգի մրցույթից հետո Գաբորը մասնակցել է Լեհաստանում կայացող *Sopot International Song Festival*-ին և ներկայանում «Time» երգով։ Դրանից հետո նա ընտրվել է մրցելու *Szansa na sukces* կոչվող մրցույթում, որն անցկացվել է «մանկական եվրատեսիլ 2019» մրցույթի լեհ ներկայացուցիչին ընտրելու նպատակով։ Զբաղեցնելով բարձր հորիզոնականներ՝ Գաբորը ճանաչվել է մրցույթի հաղթող իր *Superhero* երգով։ 2019 թվականի նոյեմբերի 24-ին Լեհաստանի Գլիվիցե քաղաքում անցկացվել է մանկական ևրատեսիլ 2019 երգի մրցույթը։ Գաբորը ելույթ է ունեցել 11 համարի ներքո և ճանաչվել է հաղթող՝ զբաղեցնելով երկրորդ տեղը ժյուրիի քվեարկության համափայն և ամենաբարձրը՝ հեռուստադիտողների և երկրպագուների առցանց քվեարկությամբ։ Սա Լեհաստանի համար երկրորդ հաղթանակն էր մանկական եվրատեսիլ երգի մրցույթում, որով Լեհաստանը դարձավ երկու անգամ անընդմեջ հաղթանակ տանող առաջին երկիրը։

## Տես նաև
* Մանկական Եվրատեսիլ երգի մրցույթի հաղթողներ
* Մանկական Եվրատեսիլ 2019 երգի մրցույթ

## Ծանոթագրություններ

Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Երաժիշտներ այբբենական կարգով
Կատեգորիա:Լեհ երգչուհիներ
Կատեգորիա:Մանկական Եվրատեսիլ երգի մրցույթի հաղթողներ
Կատեգորիա:Մանկական Եվրատեսիլի մասնակիցներ
Ջրհոր (ջրատեխնիկական կառույց)

[thumb|250px|[Ճախարակ (գործիք)|Ճախարակով ծածկած ջրհոր]]
**Ջրհոր**, գրունտային ջրերի արդյունահանման համար նախատեսված ջրատեխնիկական կառույց՝ սովորաբար ներկայացված ամրացված պատերով ուղղահայաց փոսով և ջուրը մակերևույթ բարձրացնող մեխանիզմով (պարանին, «ամբարձիչ»-ձողին, շղթային   ամրացված դույլով կամ պոմպերով)։

Ջրհորը հորատանցքից տարբերվում է նրանով, որ այն ավելի լայն է, քանի որ, որպես կանոն, փորվում է ձեռքով։ Ջրհորի տեղը որոշելու ժողովրդական ձևը բիոլոկացիան է։ Ճարտարագիտական երկրաֆիզիկայի ձևերը, ինչպիսիք են էլեկտրական և սեյսմիկ հետազոտությունները, թույլ են տալիս ստուգել գրունտային ջրերի դիրքը նախագծում և ջրհորներ փորելու համար ընտրել ամենաբարենպաստ վայրերը։ Գրունտային ջրերն առանձնացվում են էլեկտրական դիմադրողականության մինչև 10-50 Օմ*մ-ի իջեցմամբ և երկայնական ալիքի արագության մինչև 1 600-1 800 մ/վ բարձրացմամբ։

## Ջրհորի տեսակներ
thumb|250px|«Կռունկով» ջրհոր
[thumb|250px|Ջրհոր [Պինեգա (գյուղ, Պինեժսկի շրջան)|Պինեգայում]]
Ջրհորները տարբերվում են գրունտային ջրերի մակարդակով և ծավալով։
* Շադուֆ, ջրհոր, որից ջուրը դուրս է բերվել ամբարձիչի լծակային համակարգով և օգտագործվել հին եգիպտացիների կողմից հողը ոռոգելու նպատակով։
* Ռուսական ջրհոր, ծածկված գերանակապ հանքահոր ճախարակով, որի շղթային կցված է բադյա կամ դույլ։ Թմբուկը պտտվում է կոթով, սակայն հնարավոր է՝ անիվը պտտվի միևնույն առանցքի վրա, ինչպես թմբուկը։ Որպեսզի դույլը խորը ջրհոր իջեցնելիս չհավաքի շատ մեծ արագություն և ջրի մեջ հպվելիս չվնասվի, օգտագործվում է ժապավենաձև արգելակ։ Որպեսզի դույլը չլողա մակերևույթին և արագ ջուր առնի, դույլի պատի վերին մասում ամրացվում է փոքր բեռ (ծանրության կենտրոնը տեղափոխելու համար)։
* Այսպես կոչված «կռունկ», որը մոտիկ տարածվող գրունտային ջրերի տեղակայման վայրում կիրառվող ջրհորի լծակավոր տեսակ է։
* Արքիմեդի պտուտակով ջրհոր, որն օգտագործվում է պտուտակի օգնությամբ ջրի շարունակվող մատակարարման համար։ Այն պտտեցնում է էշը։
* Աբիսինյան կամ նորտոնովյան ջրհոր, արտեզյան ջրհորի տեսակ՝ կազմված 25-63 մմ տրամագծով խողովակից։ Խողովակը տեղադրվում է ջրապարունակ շերտում գայլիկոնի միջոցով և մատակարարվում մակերեսային պոմպով։

## Ջրհորները սլավոնների շրջանում
Մինչև 20-րդ դարի սկիզբը ջրհորը կառուցվում էր փայտե (հիմնականում կաղնու) շրջանակով։ Սովորաբար ջրի բարձրացման փայտակերտվածքի վրա տեղադրվել է դարպաս կամ ամբարձիչ։ Ջրհորի բացվածքը փակված էր կափարիչով։

## Միայնակ գործող ջրհորի դեբիտ
Գրունտում տեղադրված միայնակ գործող ջրհորի դեբիտը որոշվում է հետևյալ բանաձևով․

Q = \frac{\pi k (H_{c}^2 - H_{d}^2)}{\ln \frac{R_{d}}{r}}, որտեղ k -ն ֆիլտրման գործակիցն է, H_{c} -ն՝ գրունտային ջրի դադարի վիճակագրական մակարդակը, H_{d} -ն՝ դինամիկ մակարդակը (ջրհորից պոմպային քանակի Q ժամանակի մեկ միավորի գործընթացում), R_{d} -ը՝ 250-500 մ-ը՝ ավազե գրունտների համար, 700 մ-ը՝ խոշորահատիկ ավազուտների համար, r -ը՝ ջրհորի շառավիղը։

## Տես նաև
* Ստորգետնյա ջրեր
* Գրունտային ջրեր
* Հորատանցք
* Դեբիտ

## Ծանոթագրություններ

## Գրականություն
* 
* 
* 

## Արտաքին հղումներ
* Տոպոնիմիա. Ջրհոր / Օ. Վ. Լագուտինա
* Грамота томскому воеводе кн. Кольцову-Мосальскому о посылке колодезного мастера в Якутский острог.

Կատեգորիա:Հիդրոերկրաբանություն
Կատեգորիա:Ջրաբանություն
Կատեգորիա:Ջրամատակարարում
Կատեգորիա:Ջրատեխնիկական կառույցներ
Կատեգորիա:Ջրհորներ
Կատեգորիա:Ստորգետնյա ջրեր
All Night

«**All Night**», (անգլերենից թարգմանաբար՝ «*Ողջ գիշեր*»), BTS հարավկորեական բոյ բենդի անդամներ՝ Rap Monster-ի ու Շուգայի, ինչպես նաև ամերիկացի ռեփեր Juice Wrld-ի համատեղ կատարած երգերից։

## Նկարագրություն
Սինգլը թողարկվել է 2019 թվականի հունիսի 21-ին։ Սա երրորդ սինգլն է BTS World: Original Soundtrack-ից։

Երգը նկարագրվել է որպես «միջին տեմպի հիփ-հոփ՝ 90-ական թվականների սառը մթնոլորտով»։

## Դիրքը չարթերում

## Ծանոթագրություններ

Կատեգորիա:2019 սինգլներ
Կատեգորիա:BTS խմբի երգեր
Կատեգորիա:Երգեր այբբենական կարգով
Կարդինալ Բիթոն (պիես)

աջից|մինի|Կարդինալ Բիթոնի՝ 19-րդ դարի փորագրություն
**Կարդինալ Բիթոն**, հինգ գործողությամբ դրամա (1823), Ուիլյամ Թենանթի հեղինակած պատմական դրամա, որը հիմնված է Դեյվիդ Բիթոնի կյանքի վրա։ Հասարակության կողմից լավ չի ընդունվել։

Այս դրամատիկ պոեմը քչերն են կարդացել, և այդ քչերի կեսին անգամ այն խորապես չի հետաքրքրել։ Թեման ինքը բարձրաշխարհիկ է, իսկ կարդինալի կերպարը, որը «միայն մի փոքր է զիջում թագավորին», բավականաչափ հարմար է պոետական տաղանդով լավագույնս ներկայացնելու համար։ Բայց դժբախտաբար հեղինակն այս համարձակ մարդուն, որն անկասկած ունեցել է բարձրակարգ արքայական ու մտավոր հատկանիշներ, արժանավայել ներկայացնելու փոխարեն կենտրոնացել է այն ստոր ու զգայական մեղքերի վրա, որոնցում նրան մեղադրում էին՝ այսպիսով նրան դարձնելով պարզապես գռեհիկ մի դև (): Իրականում հեղինակը նրան խոսեցնում է, բայց ոչ այն մարդուն բնորոշ բարձրաշխարհիկ լեզվով, որին ծանոթ են եվրոպական բարձր արժեքները, այլ գռեհիկ զգայասերի խոսելաոճով, որը, Նոքսի բնորոշմամբ, «իր հարկաբաժնում զբաղված է սիրուհի Մերիոն Օջիլվիով»։ Սա մերօրյա կատարելագործված ճաշակին համապատասխան ներկայացում չէ, հետևաբար ժողովուրդն այլևս այն չի դիտի։

Սրանից բացի Թենանթը գրել է ևս մեկ անհաջող պիես, որից հետո դադարել բեմադրություններ գրելը։

Դեյվիդ Մակբեթ Մուրը իր «Համառոտ ակնարկ անցյալ կեսդարյա գրականության» գրքում նկարագրել է պիեսը «անարդյունավետ որպես դրամա, որը սակայն լի է բարձր արժանիքների ու հետաքրքրությունների մասին հատվածերով»։

## Ծանոթագրություններ

Կատեգորիա:Շոտլանդական դրամա
Կատեգորիա:Պիեսներ ըստ երկրի
Կատեգորիա:Պիեսներ այբբենական կարգով
Կատեգորիա:Պիեսներ ըստ ժանրի
Կատեգորիա:Անգլերեն գրքեր
Կատեգորիա:Անգլերեն գրքեր